Diari Oficial de la Generalitat Valenciana


Sumari del DOGV 5903, del 28-11-2008 (2008/13932)

Informació pública corresponent a l'autorització administrativa, reconeixement d'utilitat pública i aprovació de l'execució del projecte d'instal·lacions del ramal de subministrament de gas natural al terme municipal de Benijófar, que afecta el terme municipal de Benijófar, a la província d'Alacant, així com de l'estudi de l'impacte ambiental, presentat per Gas Natural Cegas, SA. Expedient: CBREDE/2008/27/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13636


Data del document
:   24-10-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública corresponent a l'autorització administrativa, reconeixement d'utilitat pública i aprovació de l'execució del projecte d'instal·lacions del ramal de subministrament de gas natural al terme municipal de Benijófar, que afecta el terme municipal de Benijófar, a la província d'Alacant, així com de l'estudi de l'impacte ambiental, presentat per Gas Natural Cegas, SA. Expedient: CBREDE/2008/27/03. [2008/13556]
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i al que preceptua el Decret 162/1990, de 15 d'octubre, sobre impacte ambiental, se sotmet a informació pública el projecte d'autorització administrativa següent.
Peticionari: Gas Natural CEGAS, SA. NIF: A-08009722, amb domicili a Barcelona, plaça del Gas, núm. 2, edifici B, tercera planta (CP 08410).
Objecte de la petició: autorització administrativa, reconeixement d'utilitat pública i aprovació de l'execució del projecte d'instal·lacions Ramal de subministrament de gas natural al terme municipal de Benijófar, que afecta el terme municipal de Benijófar, a la província d'Alacant, així com de l'estudi de l'impacte ambiental.
Característiques de les instal·lacions:
- Tipus de gas: gas natural en canalització soterrada.
- La conducció partirà de l'antena de subministrament de gas natural al terme municipal de Benijófar, propietat d'esta empresa, a l'eixida de l'armari de regulació (no objecte d'este projecte) situat en un parc que es troba en la urbanització Monte Azul, al terme municipal de Benijófar. El punt de destinació s'ubica en l'armari de regulació que s'instal·larà en el sud del nucli urbà de Benijófar en una zona de nova urbanització.
- La canonada suportarà una pressió màxima de 5 bar.
- La longitud de la canalització total projectada és de 1219 m, i discorre totalment pel terme municipal de Benijófar.
- Àrea d'autorització: l'autorització afecta el terme municipal de Benijófar.
Pressupost: dos-cents catorze mil quatre-cents trenta euros (214.430 €).
El projecte inclou plans parcel·laris i la relació concreta i individualitzada dels béns i drets afectats.
b) Afecció a finques particulars derivada de la construcció del projecte i les seues instal·lacions auxiliars:
1. Expropiació forçosa dels terrenys sobre els quals s'han de construir les instal·lacions fixes en superfície.
2. Per a les canalitzacions (segons ET-0201-E Parte 16 Rev. 0/2006.05):
A. Imposició de servitud permanent de pas de gas al llarg del traçat de la conducció, amb una amplària de tres (3) metres, un i mig (1,5) a cada costat de l'eix, per on discorrerà soterrada la canonada i el cable de comunicació i el telecomandament que es requerisquen per a la conducció del gas. Esta servitud que s'establix estarà subjecta a les limitacions següents al domini:
- Prohibició d'efectuar treballs de llaurada, de cavada o semblants a una profunditat superior a cinquanta (50) centímetres, així com de plantar arbres o arbustos de tija alta.
- Prohibició de realitzar qualsevol tipus d'obres, construcció, edificació, moviment de terres o efectuar cap acte que rebaixe la cota del terreny o puga danyar o pertorbar el bon funcionament de les instal·lacions.
- Lliure accés del personal i equips necessaris per a la vigilància i per a mantindre, reparar o renovar les instal·lacions amb pagament, si és el cas, dels danys que s'ocasionen.
- Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a això.
B. Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle i es realitzaran els treballs o operacions necessàries per a l'estesa i la instal·lació de la canalització i dels elements annexos.
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla de Méndez Núñez, 41 d'Alacant (CP 03211), i presentar, en dos exemplars, en este centre les al·legacions que consideren oportunes en el termini de 30 dies a partir de l'endemà de la inserció d'este anunci.
Alacant, 24 d'octubre de 2008.- El cap del Servici Territorial d'Energia: Miguel García Mengual.